Ihap
An ihap (agsob liwat tawagon ha Winaray nga numero tikang han Kinatsila nga número) usa nga abstrakto nga ideya nga ginagamit ha pag-ihap ngan pagsukol. Iton simbolo o tigaman nga ginagamit pagtigaman o pagrepresenta hin ihap tinatawag liwat nga ihap o numero.
Sulod
Pag-ihap ha Winaray[igliwat | edit source]
An pag-ihap ha Winaray mayda pagkaiba han panahon han pag-ulpot han mga Katsila ngan an pag-ihap ha yana. Ha yana agsob gamiton an mga Espanyol nga ihap nga labaw hin 10 gawas han gatos ug yukot. Kundi masasabtan pa gihapon an paagi hin pag-ihap ha Winaray. Tulo ka panahon nga maikukumpara an pag-ihap ha Winaray: han 1662 nga panahon ni Padre Domingo Ezguerra, han 1908 nga panahon ni Norberto Romuáldez ngan an yana (tikang han 1978).
1662 (Ezguerra)[igliwat | edit source]
Sumala han Arte de la lengua bisaya de la provincia de Leyte (Arte han Binisaya nga yinaknan han probinsya han Leyte) ni Padre Domingo Ezguerra nga ginsurat han tuig 1662, amo ini an mga ihap ha Winaray.
Sumala kan Ezguerra an pag-ihap hin labaw hin napulo (10) baga hin ginhahatag an masunod nga ihap hin tagnapulo tapos ginhahatag kun pira an mabibilin. Pananglitan an napulo kag walo (18) ha panahon ni Ezguerra puyde igyakan nga hingarohaan na iduha o icacaduhaan na iduha nga buut sidngon duha na la ugsa magin karuhaan (i.e., 2 nga igdugang magin 20). O an katloan kag tulo (33) nga "pipito na ihingapatan" nga buot sidngon pito ugsa umabot ka kap-atan (i.e., 7 ugsa umabot ha 40).
Puyde liwat nga an ihap ighatag kun ika-pira dida han kamutangan hin bagis hin ihap ugsa mag-abot han sunod nga tagnapulo nga ihap. Pananglitan: an ihap nga karuhaan kag upat (24) puyde liwat ighatag nga "icacatloan nga upat" o "hingangatloan nga upat" nga buot sidngon ika-upat nga kamutang ugsa umabot han katloan (i.e., 4 nga puwesto ha tikadto ha 30) . (Tigamni nga Ezguerra naggamit hin "nga" nga pagsumpay dinhi pero "na" han usa nga paagi).
1908 (Romuáldez)[igliwat | edit source]
Han 1908 ginsurat ni Norberto Romuáldez an iya barasahon nga Bisayan Grammar. Ini an iya talaan han mga ihap ha Winaray. Ginhahatag ha ubos an daan nga ortograpiya sumala han ginbutang ni Romualdez ngan han ortograpiya nga iya ginproponer ngan gagamiton han Sanghiran san Binisaya.
An pagkaiba han pag-ihap han kan Romualdez an paggamit han ribo.
Yana[igliwat | edit source]
Han pag-ihap ha ubos amo an ginagamit han Bibliya ngan han Pagpurulongan ni Eduardo Makabenta.
Ihap nga susrunod[igliwat | edit source]
- 1st ikausa, siyahan, igsiyapa
- 2nd ikaduha
- 3rd ikatulo
- 4th ikaupat
- 5th ikalima
- 6th ikaunom
- 7th ikapito
- 8th ikawalo
- 9th ikasiyam
- 10th ikanapulo
Ihap nga diri bugos[igliwat | edit source]
- 1/2 katunga
- 1/3 kat-tulo
- 1/4 kat-upat
- 1/5 katlima
- 1/6 kat-unom
- 1/7 katpito
- 1/8 katwalo
- 1/9 katsiyam
- 1/10 katpulo
- 1/100 katgatos
- 1/1000 katyukot
Dugang nga barasahon[igliwat | edit source]
ceb_Latn war_Latn ceb_Latn war_Latn war_Latn scn_Latn war_Latn war_Latn war_Latn hne_Deva war_Latn war_Latn war_Latn war_Latn war_Latn war_Latn war_Latn oci_Latn deu_Latn deu_Latn deu_Latn deu_Latn deu_Latn deu_Latn deu_Latn war_Latn ceb_Latn ceb_Latn ceb_Latn tur_Latn ceb_Latn war_Latn cjk_Latn uzn_Latn war_Latn ceb_Latn war_Latn war_Latn